Vitenskapsåret 1611

Vitenskapsåret 1611 er en oversikt over hendelser, prisvinnere, fødte og avdøde personer med tilknytning til vitenskap i 1611.

Astronomi 
 27. februar – Solflekker blir observert ved hjelp av teleskop for første gang av astronomene Johannes Fabricius and David Fabricius. Johannes får senere samme år publisert resultatene i avhandlingen «De Maculis in Sole Observatis et Apparente earum cum Sole Conversione Narratio» (Om flekker observert på solen og deres tilsynelatende rotasjon med solen) (Wittenberg), men oppdagelsen blir oversett, og observasjonene 21. mars 1611 blir tilkjent Galileo Galilei og Christoph Scheiner som de første. Galilei blir invitert til å presentere resultatene i Accademia Nazionale dei Lincei 29. mars.
 Johannes Kepler får publisert to avhandlinger; «Narratio de Observatis Quatuor Jovis Satellibus» (Beretning om observasjonene av Jupiters fire satellitter), og «Dioptricae», en redegjørelse for oppfinnelsen av refraktoren.

Matematikk 
 Johannes Kepler lager pamfletten «Strena Seu de Nive Sexangula» (En nyttårsgave av sekskantet snø), der han utlegger matematikken for den mest effektive stabling av kuler.

Anatomi 
 Caspar Bartholin den eldre får publisert læreverket «Anatomicae Institutiones Corporis Humani», med den første beskrivelsen av Nervus olfactorius. København.

Institusjoner 
 28. april − «Colegio de Nuestra Señora del Santísimo Rosario» åpner i Manila, Asias første universitet etter europeisk mønster.

Fødsler 
 28. januar – Johannes Hevelius (død 1687), tysk astronom.
 1. mars – John Pell (død 1685), engelsk matematiker.
 20. september − Georg Marggraf (død 1644), tysk naturhistoriker og oppdagelsesreisende.
 Ukjent dato − Willem Piso (død 1678), nederlandsk lege og naturhistoriker.

Dødsfall 
 9. august – John Blagrave (født om lag 1561), engelsk matematiker.
 Ukjent dato, men etter 21. juni − Henry Hudson (født om lag 1565), engelsk oppdager.

Referanser